**O ecuație înțeleasă gresit**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mă cert cu dumnezeu

pentru bănuții de-argint uitați într-un cufăr

undeva în marea roșie de sânge

de cai si călăreți cu zale

pentru ce

să râdă cezarul sătul de orgiile romane

în timp ce sângele purtat de valuri

scârbit de argint

loveste-n corabie

mă cert cu dumnezeu

nu-l las

nu mă lasă

bucăți de carne putredă

e trupul meu sfârtecat

numai argintul nu piere

se topeste luând forma unui tiran însetat după iluzii deșarte

nero zâmbește

arde sufletul romei

miroase a foc si frumos

pe mâinele mele semne de cuie

pe-obrajii mei semne de lut

inima tânjește după argint si blestem

mă cert cu dumnezeu

pentru

pruncii uciși în nazaret

pentru fiul ucis pe o cruce

despre lipsa de sens

în nopțile mele atât de barbare

gândul lui einsten îl simt

când mă loveste

lacrima lumii

o ecuație înțeleasă greșit